google/wiki40b huggingface dataset:
Kampung Mumong

Pentadbiran

Kawasan Kampung Mumong secara rasmi dipecahkan kepada dua kampung iaitu Kampung Mumong 'A' dan Kampung Mumong 'B' atau Kampung Mumong Selatan. Mereka merupakan pembahagian pentadbiran peringkat ketiga dan terbawah; kampung-kampung tersebut adalah di bawah Mukim Kuala Belait. Setiap pecahan kampung mempunyai seorang ketua kampung yang bertanggungjawab terhadap penduduk di setiap kawasan tersebut. Walau bagaimanapun, pada masa ini kedua-dua kampung adalah di bawah tanggungjawab seorang ketua kampung; penjawat semasa ialah Mohd Yusof bin Dulamin.
Kampung-kampung tersebut juga merupakan kawasan poskod; poskod bagi Kampung Mumong 'A' ialah KA1531 sementara bagi Kampung Mumong 'B' ialah KA1731.
Kampung Mumong juga merupakan sebahagian dari kawasan bandaran Pekan Kuala Belait. Sebahagian kawasan Kampung Mumong, serta Kampung Pandan dan Pekan Kuala Belait adalah di bawah bidang kuasa Lembaga Bandaran Kuala Belait dan Seria, badan pentadbir pekan tersebut.

Perumahan

Selain daripada kediaman persendirian dan perumahan swasta, Kampung Mumong juga menempatkan Perumahan Rakyat Jati Mumong, salah satu kawasan perumahan awam di Brunei di bawah program Skim Tanah Kurnia Rakyat Jati. Program ini memberi peluang khusus kepada rakyat jati Brunei untuk memiliki kediaman sendiri.
Resolusi Majlis Keselamatan PBB 1929

Iran

Presiden Iran Mahmoud Ahmadinejad memerihalkan resolusi baru itu sebagai "sapu tangan telah diguna yang patut dibuang ke dalam tong sampah". Dia juga memberi amaran yang negara itu akan mengakhiri perundingan mengenai program nuklearnya sekiranya resolusi itu diluluskan.

Turki dan Brazil

Brazil dan Turki mengkritik sekatan ini, menyatakan yang ia akan menjejaskan usaha diplomatik lanjut. Brazil dan Turki sebelum ini telah menawarkan untuk menjadi pengantara, satu tawaran yang telah diterima Iran. Mereka juga sebelum ini telah mencapai persetujuan pertukaran uranium dengan Iran.
Patung Perpaduan

Peringkat awal

Projek patung tersebut mula diumumkan pada 7 Oktober 2010. Sebuah gerakan bernama Gerakan Patung Perpaduan (Statue of Unity Movement) ditubuhkan bagi menampung pembinaan patung tersebut dengan membantu mengumpulkan besi yang diperlukan menerusi dermaan barangan pertanian daripada peladang-peladang. Dengan itu, kira-kira 5,000 tan metrik besi telah dikumpulkan.
Selain itu, gerakan tersebut talah menubuhkan petisyen Suraaj ("pentadbiran baik" dalam bahasa Hindi) dan telah mengumpul sebanyak 20 juta tanda tangan sehingga menjadi petisyen terbesar di dunia.

Rekaan

Patung ini melambangkan Vallabhbhai Patel, salah seorang negarawan terkemuka dalam gerakan kemerdekaan India, Timbalan Perdana Menteri India pertama serta pemimpin yang bertanggungjawab menyatukan ratusan negeri beraja sehingga membentuk sempadan politik India pada masa kini. Patung ini direka oleh Ram V. Sutar.

Pembinaan

Sebuah konsortium yang terdiri daripada Turner Construction (pengurus projek Burj Khalifa), Michael Graves and Associates dan Meinhardt Group menjadi penyelia projek tersebut. Projek tersebut mengambil masa 56 bulan untuk disiapkan, iaitu 15 bulan untuk perancangan, 40 bulan untuk pembinaan dan dua bulan untuk penyerahan. Jumlah kos keseluruhan projek tersebut dianggarkan oleh kerajaan sebanyak ₹20.63 bilion (US$290 juta).
Patung tersebut disiapkan dalam masa 33 bulan, di mana tapak asasnya dibina pada 2013 dan siap pada pertengahan Oktober 2018. Upacara pembukaan rasmi telah dilakukan pada 31 Oktober 2018 oleh Perdana Menteri India, Narendra Modi.

Isu

Pihak puak Tadvi menentang tindakan pengambilan tanah sekeliling patung tersebut untuk tujuan pembangunan pelancongan. Selain itu, pihak aktivis alam sekitar menulis surat terhadap kerajaan pusat sebagai tegasan bahawa projek itu diteruskan tanpa kelulusan Kementerian Alam Sekitar. Pelbagai pihak juga menentang peruntukan dana sebanyak ₹2 bilion (US$28 juta) untuk projek tersebut yang dikatakan sepatutnya diperuntukkan untuk keutamaan-keutamaan lain.
Andong jjimdak

Asal

Terdapat banyak spekulasi mengenai asal-usul hidangan ini. Salah satunya adalah bahawa ia merupakan makanan istimewa kampung kaya Andong semasa zaman Joseon, yang disediakan dan dimakan untuk majlis-majlis khas.  Satu lagi andaian ialah semasa tahun 1980-an di Dak golmok (닭골목, harfiahnya "lorong ayam") "Pasar Andong Gu," apabila pemilik restoran di sana membuat hidangan yang memasukkan bahan-bahan permintaan biasa, yang menjadi arus Andong jjimdak kini. Spekulasi paling munasabah antara andaian sedia ada adalah bahawa peniaga daripada Dak golmok di pasar yang mencipta hidangan ini untuk mengekalkan kedudukan mereka terhadap perkembangan pesat kedai ayam goreng Barat.

Penyediaan

Memandangkan Andong jjimdak dimasak dengan api yang besar, ia mempunyai kurang lemak dan mempunyai pelbagai citarasa dengan menambah bahan-bahan yang pelbagai mengikut resipi. Ia adalah popular di kalangan pelajar dan pekerja kolar biru disebabkan oleh saiz hidangan yang besar berbanding harga (biasanya sekitar 20,000 won). Andong jjimdak juga dianggap sebagai hidangan berkhasiat kerana kandungan protein yang tinggi dari ayam, dan pelbagai vitamin yang diberikan oleh sayur-sayuran dalam masakan.
Untuk membuat pinggan, kuahnya disediakan dahulu dengan merebus ayam yang telah dibersihkan dan dicincang, bawang putih, bawang, halia dan sejenis lada cili hijau segar yang dipanggil "Cheongyang gochu" (청양고추) semuanya di dalam periuk. Lada ini terkenal dengan kepedasan yang melampau dan memainkan peranan yang penting dalam rasa hidangan. Mi selofan direndam dalam air. Ayam yang telah dimasak akan direneh dengan sos yang dibuat daripada ganjang, mulyeot (물엿, perasa seperti sirap), gula, dan lada dalam kuahnya. Kepingan shiitake, dan lobak merah yang dipotong dadu, kentang, dan sayur-sayuran lain ditambah dalam periuk dan dimasak dengan api yang tinggi selama sepuluh minit. Sementara lobak merah dan kentang hampir dimasak, sedikit tepung gandum dan bayam, timun dihiris, daun bawang dan mi ditambah ke dalam periuk. Selepas masak, hidangan diletakkan di atas pinggan dan bijian bijan ditabur di atasnya.
Demam Rift Valley

Punca

Cara jangkitan dikenal pasti akibat daripada gigitan vektor seperti nyamuk, biasanya daripada spesies Aedes atau Culex. Penyakit ini terjadi akibat serangan RVF virus, yang tergolong dalam genus Phlebovirus (famili Bunyaviridae). Penyakit ini tersebar sama ada dengan menyentuh darah haiwan yang dijangkiti, menyedut udara di sekitar haiwan yang dijangkiti disembelih, minum susu yang tidak dimasak daripada haiwan yang dijangkiti, atau daripada gigitan nyamuk yang dijangkiti. Haiwan seperti lembu, biri-biri, kambing, dan unta boleh dijangkiti. Jangkitan dalam kalangan haiwan ini biasanya disebarkan oleh nyamuk. Namun begitu, penyakit ini nampaknya tidak boleh berjangkit daripada satu individu kepada individu yang lain. Diagnosis dilakukan dengan mencari antibodi yang melawan virus atau virus itu sendiri dalam darah.

Pencegahan dan Rawatan

Penyakit ini dicegah dalam kalangan manusia dengan memvaksinkan haiwan terhadap penyakit ini. Ini mesti dilakukan sebelum penyakit ini merebak kerana pemvaksinan semasa penyakit ini merebak boleh memburukkan lagi keadaan. Menghentikan pergerakan haiwan semasa wabak juga boleh membantu. Begitu juga dengan mengurangkan populasi nyamuk dan mengelak gigitannya. Terdapat vaksin untuk manusia; akan tetapi, ia tidak boleh didapati secara meluas sejak tahun 2010. Selepas dijangkiti, penyakit ini tiada rawatan yang khusus.

Epidemiologi dan sejarah

Penyakit ini mula-mula dilaporkan dalam kalangan haiwan di Rift Valley Kenya pada awal tahun 1900-an, dan virus pertama diasingkan pada tahun 1931. Sejak dari itu, wabak RVF telah melangkaui sempadan sub-Sahara Afrika, dengan wabak yang terjadi tidak secara berterusan (tetapi kadangkala dilihat sangat membahayakan seperti yang berlaku di Mesir pada tahun 1977-78, jutaan orang telah direkodkan dijangkiti virus ini dan ribuan nyawa terkorban akibat jangkitan teruk. Di Kenya pada tahun 1998, serangan virus telah meragut hampir 400 nyawa. Pada September 2000, wabak ini buat pertama kalinya dilaporkan menular sehingga ke benua Asia bermula dari wilayah Timur Tengah iaitu di Arab Saudi dan Yemen).
Pokok Keladi Keris Hitam

Pokok Keladi Keris Hitam atau nama saintifiknya, Alocasia sanderiana Bull merupakan sejenis sejenis pokok keladi yang sederhana besar dengasn ketinggian sekitar 50 cm tinggi. Ia dipercayai berasal dari Filipina. Pokok Keladi Keris Hitam merupakan sejenis pokok keladi yang sederhana besar, yang berasal dari Filipina.

Ciri-ciri

Pokok Keladi Keris Hitam merupakan Daunnya berbentuk jantong panjang, tepi daun berombak-ombak seperti keris. Ia boleh dibiakkan melalui pemisahan anaknya yang keluar daripada tepi pokok ibu.
Fotonik

Fotonik ialah satu bidang aplikasi fizik yang menjana, mengawal dan mengesan foton, terutamanya di dalam spektrum cahaya nampak dan inframerah dekat tetapi turut menjalar ke spektrum ultraungu (jarak gelombang 0.2 - 0.35 µm), inframerah berjarak panjang (jarak gelombang 8-12 µm) dan juga inframerah jauh. Istilah fotonik berasal daripada gabungan dua perkataan iaitu foton dan elektronik.
Bidang ini merupakan hasil perkembangan penemuan pemancar cahaya separa pengalir pertama yang dicipta pada awal 1960-an di General Electrics, Makmal Lincoln MIT, IBM dan RCA dan dijadikan lebih praktikal oleh Zhores Alferov dan Dmitri Z. Garbuzov dan rakan usaha sama lain yang bekerja di Institut Fizik Teknikal Ioffe dan secara serentak dengan Izuo Hayashi dan Mort Panish yang bekerja di Bell Telephone Laboratories.
Sama seperti perkembangan mendadak penggunaan peranti elektronik selepas penemuannya pada tahun 1948, penggunaan unik peranti fotonik turut terus berkembang. Peranti-peranti yang yang dianggap sebagai kelengkapan penting bagi peralatan fotonik separa pengalir dari segi ekonomi termasuklah perakam maklumat optik, perhubungan menggunakan gentian optik, percetakan laser, teknologi paparan dan pengepam optik dalam laser berkuasa tinggi. Keupayaan penggunaan teknologi ini dianggap sebagai hampir tidak terbatas kerana turut digunakan di dalam sintesis kimia, diagnostik perubatan, komunikasi maklumat bercip, pertahanan laser selain tenaga perlakuran dan lain-lain lagi.
Lubuk Besar, Lubuk Besar

Poskod

Poskod yang digunakan di Lubuk Besar adalah 33681. Terdapat 8 buah desa di dalam daerah kecamatan Lubuk Besar.
Aubermesnil-Beaumais

Aubermesnil-Beaumais ialah komun di jabatan Seine-Maritime dan di kawasan Haute-Normandie di utara Perancis.
Ganzlin

Ganzlin merupakan sebuah munisipaliti terletak di daerah Ludwigslust-Parchim, Mecklenburg-Vorpommern, Jerman.
Piastów

Piastów merupakan sebuah bandar yang terletak di wilayah Masovian, Poland.
Chicha

Chicha merupakan sebuah mukim di daerah Kubang Kerian, Kota Bharu, Kelantan. Chicha terletak dalam Parlimen P 024 Kubang Kerian. Mukim-mukim lain di daerah Kubang Kerian ialah Demit, Kenali, Langgar, Lundang, Telok Baru, Wakaf Stan, Bunut Payung, Wakaf Siku, dan Pulong. Terdapat sebanyak 131 mukim kesemuanya di jajahan Kota Bharu.
Burung Sepah Puteri

Ciri-ciri

Burung Sepah Puteri ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Sepah Puteri adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Sepah Puteri tidak bergigi.

Pembiakan

Burung Sepah Puteri membiak dengan bertelur. Telur Burung Sepah Puteri bercangkerang keras.
Masjid Al-Islah, Kampung Nelayan Telok Gong

Latar belakang

Masjid Al-Islah terletak di kedudukan Latitud 2 darjah, 57 minit, 56 saat Utara dan Longitud 101 darjah, 23 minit, 12 saat Timur. Arah kiblatnya adalah pada 292 darjah, 39minit, 45 saat.
Keputusan Perlawanan Pasukan hoki bawah-21 Malaysia (2011)

Dibawah adalah Keputusan Perlawanan Pasukan hoki bawah-21 Malaysia tahun 2011.

Keputusan

      Menang      Seri      Kalah
Pusat Kewangan Dunia Shanghai

Sejarah

Direka oleh Kohn Pedersen Fox, menara 101 tingkat ini pada asalnya dirancang untuk dibina pada tahun 1997 tetapi tergendala kerana Krisis Kewangan Asia pada akhir tahun 1990an. Ia kemudia mengalami perubahan reka bentuk oleh pemaju. Menara ini dibiaya oleh beberapa syarikat multinasional termasuk dari Jepun, China dan Hong Kong dan juga pelabur dari Amerika Syarikat dan Eropah. Bangunan ini telah siap dibina pada tahun 2008 dan dibuka pada 30 Ogos 2008.
Kampung Santan Belat

Poskod

Poskod yang digunakan di Kampung Santan Belat adalah 01000.
Komodor Udara

Komodor Udara (Air Commodore atau Air Cdre dalam RAF, IAF dan PAF; AIRCDRE dalam RNZAF dan RAAF) ialah pangkat satu bintang dan pegawai udara paling junior yang berasal daripada Tentera Udara Diraja. Pangkat tersebut juga telah digunakan oleh banyak tentera udara negara-negara yang mempunyai pengaruh sejarah British seperti Bangladesh dan ia kadangkala digunakan sebagai terjemahan bahasa Inggeris yang setaraf dengan pangkat di negara-negara yang mempunyai struktur pangkat spesifik tentera udara bukan Inggeris. Nama pangkat tersebut selalunya di baca penuh dan tidak pernah diringkaskan kepada Komodor, yang merupakan pangkat dalam pelbagai angkatan laut.
Komodor Udara ialah pangkat satu bintang dan pangkat pegawai udara paling junior, berada lebih tinggi daripada Grup Kapten dan lebih rendah daripada Marsyal Madya Udara. Ia mempunyai kod pangkat OF-6 NATO dan setaraf dengan Komodor dalam Tentera Laut Diraja atau Brigedier dalam Tentera Darat British atau Marin Diraja. Tidak seperti kedua-dua pangkat ini, ia sentiasa menjadi pangkat substantif. Selain itu, Komodor Udara sentiasa dianggap sebagai pegawai udara manakala Komodor Tentera Laut Diraja tidak diklasifikasikan sebagai pegawai berbendera semenjak Perang Napoleon, dan Brigedier Tentera Darat British pula tidak dianggap sebagai pegawai jeneral semenjak tahun 1922 setelah mereka menghentikan gelaran Brigedier Jeneral. Didalam angkatan bersenjata NATO yang lain, seperti Angkatan Tentera Amerika Syarikat dan Angkatan Tentera Kanada, pangkat satu bintang yang setara ialah Brigedier Jeneral.
Pangkat setaraf dalam Tentera Udara Bantuan Wanita, Tentera Udara Diraja Wanita (hingga tahun 1968) dan Princess Mary's Royal Air Force Nursing Service (hingga tahun 1980) ialah "komandan udara".
Rosières-en-Santerre

Rosières-en-Santerre ialah sebuah komun yang terletak di komun Somme di Picardie di utara Perancis.
Barreiros, Lugo

Barreiros merupakan sebuah kawasan perbandaran yang terletak di Sepanyol dalam wilayah Lugo, Galicia.
Le Grez (Sarthe)

Le Grez merupakan sebuah komun di jabatan Pays-de-la-Loire di barat-laut Perancis.
Plauen

Demografik

Menurut bancian bilangan penduduk bandar utama Plauen, Jeman adalah 65689)
Ahmad Sipon

Datuk Dr. Ahmad Sipon merupakan Ketua Pengarah Pelajaran Malaysia dan bersara pada Julai 2007.

Peristiwa penting

Dasar Pengajaran dan Pembelajaran Sains dan Matematik Dalam Bahasa Inggeris (PPSMI) dimulakan pada 2003 dan dimansuhkan pada 2010.
Gough Whitlam

Awal hidup

Edward dilahirkan pada 11 Julai 1916 di rumah keluarganya beralamat 46 Rowland Street, Kew, pinggir kota Melbourne.

Kerjaya politik

Whitlam diangkat sumpah bersama Naib Ketua Parti Buruh Lance Barnard masing-masing sebagai Perdana Menteri dan Timbalan Perdana Menteri di bawah Gabenor Jeneral Sir Paul Hasluck pada 5 Disember 1972, dengan pegangan sebanyak 27 portfolio antara kedua-duanya.

Pemerintahan

Whitlam dan Bernard mula melaksanakan polisi-polisi mereka bersama seakan suatu kuasa "dwitunggal" demi memenuhi janji-janji parti mereka jika dilantik sebagai kerajaan memerintah.

Hal antarabangsa

Rundingan dilakukan oleh Whitlam dan Bernard agar menjalinkan hubungan dengan Republik Rakyat China sambil memtuuskan hubungan sedia ada dengan Repbulik China di Taiwan. Selain itu, kerajaannya memberikan kemerdekaan kepada Papua New Guinea pada tahun September 1975 setelah beberapa lama berada dalam nanungan Australia berikutan  Mereka turut menggesa delegasi Australia membuat undian menyokong sekatan ekonomi ke atas Afrika Selatan dan Rhodesia yang mengamalkan sistem apartheid, selain melarang tim-tim sukan dari negara tersebut memasuki Australia.

Isu Timor Leste

Berikutan Revolusi Bunga Teluki tahun 1974, Portugal mula melepaskan jajahan miliknya antaranya Timor Portugis (kini Timor Leste) yang banyak diperhatikan Australia sejak penglibatannya dalam kegiatan perang bersama orang tempatan sana sewaktu Perang Dunia Kedua. Pada September 1974, Whitlam bertemu Presiden Suharto di mana beliau dipercayai atau disangka telah memberikan sokongannya terhadap aneksasi Timor Portugis oleh Indonesia atas sebab negara tersebut boleh menstabilkan keadaan di sana terutamanya daripada pergerakan FRETILIN dianggap memihak kepada golongan Komunis; Whitlam pula sendiri menyatakan yang beliau sebenarnya menggesa Suharto menghormati kehendak warga Timor Timur menentukan nasib sendiri. Sungguhpun begitu, Indonesia tetap menyerang Timor Leste pada Disember 1975 dan kemudiannya menduduki kawasan itu sehingga suatu pungutan suara mendapatkan kemerdekaan kawasan tersebut pada tahun 1999.

Krisis perlembagaan 1975

Pada Oktober 1975, Coalition memperoleh majoriti kerusi Senat Australia sebanyak 30–29, dan pihak Pembangkang pimpinan Malcolm Fraser menyekat bekalan ahli kepada Perikatan. Pihak Coalition berepndapat bahawa jika Whitlam sendiri tidak dapat memberikan bekalan tambahan untuk kerajaannya serta tidak mengusulkan pilihanraya yang baru, mana Kerr akan melucutkan jawatan Whitlam.

Senja hidup

Gough meninggal awal pagi 21 Oktober 2014 meninggalkan sempat orang anak, lima orang cucu dan sembilan orang cicit. Beliau merupakan mantan Perdana Menteri Australia paling lama hidup pada usia 98 tahun dan 102 hari.
Yuji Wakasa

Kerjaya kelab

Yuji Wakasa memulakan kerjaya profesionalnya pada tahun 2018 ketika bersama Fukushima United FC.
Silat Tonggak Siliwangi Biru

Sebuah Perguruan Silat yang berpusat di Taman Medan, Petaling Jaya, Selangor. Dipimpin oleh Rahana Haji Shaari yang mempelajari silat tersebut dari Atan Mat Tahir yang tinggal di Pandan, Majidee, Johor. Silat ini dikatakan berasal dari Pulau Jawa, Indonesia. Di Batang Berjuntai, Selangor terdapat sebuah perguruan silat yang dikenali sebagai Silat Purba Wira yang mempunyai persamaan dari segi permainan tetapi telah ditambah dengan permainan kuntau dan sendeng.
Maktab Rendah Sains MARA Merbok

Maktab Rendah Sains MARA Merbok, Kedah merupakan Maktab Rendah Sains MARA yang ke-35 ditubuhkan. MRSM Merbok terletak kira-kira 15 km dari bandar Sungai Petani, Kedah, berhampiran pekan Merbok. Ia dibina di bawah Rancangan Malaysia Ke-8 (RMK8).

Sejarah

Majlis peletakan batu asas MRSM Merbok telah disempurnakan oleh Tun Daim Zainuddin, Ahli Parlimen Merbok, pada 10 Oktober 2003. Kini, MRSM Merbok tersergam indah di atas tanah seluas 45.95 ekar (termasuk tanah yang belum dibangunkan), di kawasan Lembah Bujang, Merbok, Kedah Darul Aman.
Maktab Rendah Sains MARA Merbok mula beroperasi pada 3 Januari 2007. Pentadbirannya diketuai oleh seorang Pengetua dan dibantu oleh Penolong Pengetua Hal Ehwal Akademik dan Penolong Pengetua Hal Ehwal Pelajar serta seorang Penolong Pegawai Tadbir (Kanan). MRSM Merbok mempunyai 58 orang guru dan 30 orang staf pentadbiran pada ketika itu.
Kumpulan pelajar perintisnya seramai 409 orang mula melapor diri pada 18 Mac 2007. Mereka terdiri daripada 123 orang pelajar tingkatan satu dan 286 orang pelajar tingkatan empat. Selain itu, pada 20 Mac 2007, MRSM Merbok menerima 356 orang pelajar MRSM Pengkalan Hulu yang ditempatkan sementara di sini. Kumpulan pelajar MRSM Pengkalan Hulu tersebut terdiri daripada 116 pelajar tingkatan satu dan 240 pelajar tingkatan empat.
Pada bulan Disember 2007 lebih seratus orang pelajar tingkatan 4 berpindah ke MRSM-MRSM lain. Calon SPM 2008 adalah seramai 423 orang. Pada semester 2 2007, Program Gempur Gemilang PMR dan SPM telah dilancarkan dengan sasaran 100% 1A SPM 2008 dan 100% A PMR 2009. Pada bulan Januari 2008, Pengetua Pn. Rohana bt. Mohd. Yunus mengumumkan sasaran MRSM Merbok menjadi MRSM no. 1 di Kedah pada SPM 2008.
Pada tahun 2009, MRSM Merbok telah memperolehi keputusan SPM yang membanggakan apabila mendapat menduduki tangga ke-8 dalam keputusan SPM 2008 seluruh MRSM Semalaysia.
Sekolah Menengah Kebangsaan Dato' Mahmud Mat

Sejarah

Pada asalnya sekolah ini adalah sekolah Melayu En. Sh Ahmad bin Sh Parat telah mewakafkan tanah kepada Jabatan Pendidikan untuk dijadikan sebuah sekolah. Pada awal Januari 1965, sesi persekolahan dimulakan dengan jumlah 65 orang. Sekolah ini dinamakan Sekolah Menengah Kebangsaan Tanah Putih. Nama ini dipilih semperna nama tempat sekolah ini yang terletak dikawasan tanah putih.
Bangunan sekolah ini telah dirasmikan oleh yang berhormat En. Khir bin Johari pada 9 Oktober 1967.pada tahun 1981, sekolah ini telah ditukar namanya menjadi Sekolah Menengah Kebangsaan Dato’ Mahmud Mat.selaras dengan kehendak kementerian pelajaran ketika itu yang mengkehendaki semua sekolah menengah dinamakan dengan tokoh tempatan yang berjasa dan telah meninggal dunia.
Terdapat juga cadangan untuk menamakan sekolah ini menurut tuan punya asal tanah ini tetapi cadangan itu ditolak. Keluasaan kawasan sekolah ini pada masa kini adalah 3.6883 hektar. Pada peringkat awal nama yang mahu digunakan hanyalah Sekolah Kebangsaan Tanah Putih, tetapi dinasihatkan oleh pihak pendaftar Sekolah-Sekolah Pahang supaya ditambah menjadi Sekolah Kebangsaan Dato Mahmud Mat. Alasan yang diberikan adalah untuk mengelakkan dengan nama Mahmud. Nama Dato’ Mahmud bin Mat dipilih kerana sebuah sekolah di Raub. Sekolah menengah beliau adalah merupakan seorang tokoh yang berjasa besar terhadap negeri Pahang.
Sous-vide

Sous-vide ([su vid]; bahasa Perancis: "dalam vakum") ialah suatu kaedah memasak di mana makanan dimasukkan dalam suatu bekas plastik atau kaca yang dibenamkan dalam air atau stim untuk suatu tempoh yang agak lama berbanding tempoh memasak biasa (dari 1 hingga 7 jam, malah sehingga lebih 48 jam) pada suatu suhu yang dikawal dengan tepatnya. Cara masakan ini bertujuan agar bahan masakan dimasak dengan sekatanya mengekalkan kelembapan isi dalamannya.
Suhu masakan lebih rendah daripada yang pakai dalam kaedah memasak yang biasa dipakai - daging memerlukan suhu sekitar 55 hingga 60 °C manakala sayur-sayuran menggunakan julat suhu yang lebih tinggi dari itu; tahap ketepatan dan kemalaran suhu memasak itu bergantung kepada bahan mentah yang tersendiri.
Konsep memasak menggunakan suhu rendah ini pertama kalinya digambarkan oleh Benjamin Thompson, Count Rumford pada tahun 1799, di mana beliau mengujikaji sama ada pemanasan udara (dalam sebuah mesin pengering kentang ciptaannya) boleh digunakan untuk memanggang daging.
Masjid Bandar Bukit Puchong

Latar belakang

Masjid Bandar Bukit Puchong memiliki binaan yang bercorakkan ala timor tengah. Terdapat satu menara tinggi dibina diluar bangunan dan kubah besar diatas bumbung ditengah-tengah bangunan.
Masjid Bandar Bukit Puchong ini berbentuk segi empat, besar dan tinggi. Keseluruhan bangunan dibina daripada batu bata dan beratapkan genting.

Kemudahan

Antara kemudahannya ialah kawasan parkir, dewan dan ruang solat yang selesa.
Sheikh Ismail

Sheikh Ismail bin Muhammad Salleh (17 Syaaban 1311H/22 Februari 1894M – 23 Syawal 1364H/30 September 1945M) ialah seorang ulama dari Kedah dan merupakan Kadi Besar Kedah (1937 – 1939) dan Pengerusi Majmak Syeikhul Islam Negeri Kedah. Beliau ialah anak kepada Haji Muhammad Salleh bin Haji Muhammad Hasyim (1280H/1864M – 1363H/1944M) dan Fatimah binti Haji Ishak dan cicit kepada Haji Ishak bin Muhammad Hasyim (1184H/1771M – 1287H/1871M), iaitu pengasas Pondok Pulau Pisang, Tunjang, Kedah dan Kadi Besar Negeri Kubang Pasu Darul Qiyam ketika pemerintahan Tunku Anum (1790 – 1853).
Beliau meninggal dunia pada 23 Syawal 1364H lalu dikuburkan di tanah perkuburan Masjid Pulau Pisang.
Mohd Firdaus Ramlan

www.malaysiagazette.com/

http://www.sprm.gov.my/index.php/pendidikan/aktiviti-pendidikan/1083-program-peningkatan-integriti-dan-pencegahan-rasuah-spr-ipma-siri-5-2015-bintulu-sarawak
Leuwiliang, Leuwiliang

Poskod

Poskod yang digunakan di Leuwiliang adalah 16640. Terdapat buah desa di dalam daerah kecamatan Leuwiliang.
Garriguella

Garriguella merupakan sebuah kawasan perbandaran yang terletak di Sepanyol dalam daerah Alt Empordà, wilayah Catalonia.